มีเพศสัมพันธ์กับแฟนแล้วถุงยางแตก แต่ยังไม่ได้มีการหลั่ง มีโอกาสท้องไหมครับ
สวัสดีค่ะ การมีเพศสัมพันธ์แล้วถุงยางเกิดแตกหรือรั่วขณะมีเพศสัมพันธ์นั้น มีโอกาสที่น้ำอสุจิจะเล็ดลอดออกมาก่อนการหลั่งจริง และรั่วออกนอกถุงยางมาโดนตรงช่องคลอดหรือปากมดลูก และผ่านเข้าไปที่ท่อนำไข่ได้เช่นกันดังนั้นมีโอกาสตั้งครรภ์ได้ หากถุงยางแตก แม้จะยังไม่ได้มีการหลั่งจริงในตอนสุดท้าย กรณีนี้มีข้อบ่งชี้การใช้ยาคุมฉุกเฉินตามไปภายใน 72 ชั่วโมง กินให้ครบตามฉลากกำหนด เพื่อช่วยลดโอกาสการตั้งครรภ์ลงไปประมาณ 80-90% ค่ะและหลังจากนี้ให้สังเกตอาการและรอบเดือนอีกครั้ง สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามปกติ ควรไปยืนยันผลที่รพ.และหาสาเหตุต่อไป